5. pielikums

Ministru kabineta

2019. gada 10. decembra

noteikumiem Nr. 590

**Pašvaldības domes priekšsēdētāja apliecinājums pašvaldības galvojuma pieprasījumam**

Apliecinu, ka:

1. pašvaldībai dokumentu iesniegšanas dienā nav nodokļu parādu un citu valsts noteikto obligāto maksājumu parādu;
2. pašvaldība nodrošina savas kapitālsabiedrības *(kapitālsabiedrības nosaukums)* finansiālās darbības uzraudzību;
3. pašvaldības dome, pieņemot lēmumu par galvojuma sniegšanu, ir guvusi pārliecību, ka kapitālsabiedrība *(kapitālsabiedrības nosaukums)* nav grūtībās nonācis uzņēmums atbilstoši turpmāk norādītajai definīcijai\* (Eiropas Komisijas 2014. gada 17. jūnija Regulas Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 2. panta 18. punkts) un ka tai nav nodokļu parādu un citu valsts noteikto obligāto maksājumu parādu;
4. sniedzot galvojumu, ir ievērotas komercdarbības atbalsta kontroles normas.

\*Grūtībās nonācis uzņēmums ir kapitālsabiedrība, uz kuru attiecas vismaz viena no šādām situācijām:

1) uzkrāto zaudējumu dēļ ir zudusi vairāk nekā puse no tās parakstītā kapitāla. Tā tas ir gadījumā, ja, uzkrātos zaudējumus atskaitot no rezervēm (un visām pārējām pozīcijām, kuras vispārpieņemts uzskatīt par daļu no sabiedrības pašu kapitāla), rodas negatīvs rezultāts, kas pārsniedz pusi no parakstītā kapitāla. Šā noteikuma vajadzībām "kapitāls" attiecīgā gadījumā ietver kapitāldaļu uzcenojumu;

2) kapitālsabiedrībai tiek piemērota kolektīva maksātnespējas procedūra vai arī tā atbilst normatīvajos aktos noteiktajiem kritērijiem, lai tai pēc kreditoru pieprasījuma piemērotu kolektīvu maksātnespējas procedūru;

3) kapitālsabiedrība ir saņēmusi glābšanas atbalstu un vēl nav atmaksājusi aizdevumu vai atsaukusi garantiju, vai ir saņēmusi pārstrukturēšanas atbalstu un uz to joprojām attiecas pārstrukturēšanas plāns;

4) attiecībā uz kapitālsabiedrību pēdējos divus gadus:

* kapitālsabiedrības parādsaistību un pašu kapitāla bilances vērtību attiecība ir pārsniegusi 7,5;
* kapitālsabiedrības procentu seguma attiecība, kas rēķināta pēc EBITDA,ir bijusi mazāka par 1,0.

|  |  |  |  |
| --- | --- | --- | --- |
| Domes priekšsēdētājs |  |  |  |
|  | (vārds, uzvārds) |  | (paraksts\*\*) |

Z. v.\*\*

Datums\*\*\_\_\_\_\_\_\_\_\_\_\_\_\_\_\_\_\_\_\_

Piezīme. \*\*Dokumenta rekvizītus "paraksts", "Z. v." un "datums" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Finanšu ministrs J. Reirs